"Ohni Sorge entsorge"   E Rahmeschtüggli vom e ne geniale Aalass. E wungerbari Idee - dä Gratis-Entsorgigs-Daag vo dr KELSAG. E Wahnsinns-Schtau vo Lieschbrg via Laufe dur e Eggflueh-Dunnel bis uf Aesch (bigott). E Daal ruumt uss, uff und ab. Alles Mögliche und Unmögliche wird entsorgt und me trifft e paar schpezielli Persönlichkeite bim Müll ablade...! Und dä ganzi Entsorgigs-Schtau wird vo-n-ere gheimnissvolle Figur us em  Hintergrund kommandiert. Wär hett ächt bi dr gröschte Entrümpligsaktion vom Laufedaal d'Finger im Schpiil? Wär hett e Inträsse a möglichscht viil Plunder? Vo wämm schtammt d'Idee vo däm Gratis-Entsorgigs-Daag wirglich? Vo wämm ächt, he??